Qum ostida qolgan Xitoy, Iroqdagi diniy bayram, «Grammy» mukofoti sohiblari, Kimono oʻrmoni — 15 mart suratlari

15 martning eng gʻaroyib suratlarini e'tiboringizga havola etamiz.
Bugun, 15 mart kuni Xitoyning shimoliy qismi hamda poytaxt Pekin qum boʻroni ostida qoldi. Natijada havoda qizil qatlam yuzaga keldi. Quyida mazkur hodisa aks etgan suratlarni tomosha qiling.
Evropa davlatlari, shuningdek, Oʻzbekistonda karantin talablari kuchayib borayotgan bir paytda ayrim davlatlar uni yengillashtirmoqda. Jumladan, Afrika qit'asida joylashgan Zimbabve davlatida karantin sabab yopib qoʻyilgan ta'lim muassasalari yana oʻquvchilarni qabul qilishni boshladi.
Iroqda yashaydigan diniy ozchiliklardan boʻlmish Sobiiylar oʻzlarining diniy bayramlarini nishonlash uchun Dajla daryosida boʻyiga tashrif buyurdilar. Ular besh kun davomida bu yerda diniy marosimlarini ado etadilar.
15 mart tunida AQShning Los-Anjeles shahrida musiqa yoʻnalishi boʻyicha an'anaviy Grammy mukofotini topshirish marosimi boʻlib oʻtdi. Marosimda musiqa olamining eng taniqli shaxslari ishtirok etdi.
Yaponiyaning Kioto shahri yaqinidagi Arashiayama okrugida joylashgan «Kimonolar oʻrmoni». Bu yerda 600 ga yaqin kimono matolari oʻralgan silindirsimon ustunlar joylashgan. Mazkur hudud Yaponiyaning eng mashhur turistik yoʻnalishlaridan biri hisoblanadi. Bu yerga tashrif buyurish uchun eng qulay payt — tun.
Fransiyaning «Sharli Ebdo» satirik jurnali 15 mart sonining muqovasida Buyuk Britaniya qirollik oilasi atrofida yuz berayotgan shov-shuvli voqealarga oʻziga xos tarzda e'tibor qaratdi.